**Priloga 3 k Okrožnici MP št. 2/2021**

**Zagotavljanje izkašljevalnika in potrošnih materialov**

Pravica se uveljavi s 1. novembrom 2021.

1. **Doba trajanja izkašljevalnika in potrošnih materialov:**

* Izkašljevalnik je predmet izposoje in se predpisuje za dve leti,
* Obrazna maska za izkašljevalnik se lahko predpiše največ 2 kosa za 30 dni,
* Ustnik za izkašljevalnik se lahko predpiše največ 2 kosa za 30 dni,
* Nastavek za kanilo za izkašljevalnik se lahko predpiše največ 1 kos na dan,
* Filter za izkašljevalnik se lahko predpiše največ 2 kosa za 30 dni,
* Cev za izkašljevalnik se lahko predpiše največ 2 kosa za 30 dni.

Obrazna maska, ustnik in nastavek za kanilo za izkašljevalnik se medsebojno izključujejo.

1. **Zdravstvena stanja in drugi pogoji o upravičenosti do MP**

Vsakokrat veljavna določila Sklepa o zdravstvenih stanjih in drugih pogojih za upravičenost do medicinskih pripomočkov iz OZZ so objavljena na spletni strani ZZZS: [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=DFDC914987E44E2AC1257353003EC73A) .

1. **Pooblaščeni zdravniki za predpisovanje izkašljevalnika in potrošnih materialov**

Za predpisovanje izkašljevalnika in potrošnih materialov so pooblaščeni zdravniki specialisti, ki jih s posebnim sklepom imenuje generalna direktorica ZZZS. Vsakokrat veljaven seznam pooblaščenih zdravnikov je objavljen na spletni strani ZZZS: [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=E8C27AD99A9C6F8CC1258329002D724B) .

1. **Zagotavljanje potrošnih materialov za osebe, ki izkašljevalnik že imajo v uporabi:**

Zavod za zdravstveno zavarovanje Slovenije (v nadaljevanju ZZZS) bo zavarovanim osebam, ki do vključno 31. 10. 2021 v uporabo prejmejo izjemoma odobrene izkašljevalnike, te evidentiral v evidenci prejetih MP, tako da jih bodo pooblaščeni zdravniki lahko prebrali v sistemu on-line. Nov izkašljevalnik se lahko predpiše po izteku dobe trajanja izjemoma odobrenega. Tudi potrošne materiale za izjemoma odobrene izkašljevalnike bodo zavarovane osebe uveljavljale glede na predhodno izjemno odobritev izkašljevalnika.

Po izteku obdobja za katero so potrošni materiali in izkašljevalnik izjemoma odobreni velja naslednje:

1. Izkašljevalniki, ki so jih zavarovane osebe prejele v uporabo do vključno 31. 12. 2016, postanejo s 1. 11. 2021 osebna last zavarovanih oseb. O tem bodo zavarovane osebe obveščene s posebnim dopisom ZZZS. Iz evidence prejetih MP bo razvidno, da je čas izposoje iztekel na dan, ko izteče čas izjemne odobritve. Nov izkašljevalnik se lahko predpiše, ko bo zavarovana oseba sporočila, da je star izkašljevalnik iztrošen, istočasno se predpiše potrošni material za izkašljevalnik. V primeru, da je izkašljevalnik še uporaben in je izteklo obdobje izjemne odobritve za potrošne materiale, bo pooblaščeni zdravnik te predpisal (brez predpisa izkašljevalnika). Na naročilnico za MP za potrošne materialie bo omogočena ponovna izdaja.
2. Izkašljevalnike, ki so jih zavarovane osebe prejele v uporabo od vključno 1. 1. 2017 do 31. 10. 2021, bodo zavarovane osebe dolžne vrniti v dobavitelju v izposojevalnico, ko bo iztekel čas izposoje. Takrat izteče tudi obdobje odobritve potrošnih materialov za te izkašljevalnike. Zavarovani osebi, ki je upravičena do nadaljevanja zdravljenja z izkašljevalnikom, se izda naročilnica za MP za izkašljevalnik in ločena naročilnica za potrošni material za izkašljevalnik v skladu z Novelo Pravil in Sklepom o zdravstvenih stanjih in drugih pogojih.
3. **Predpis izkašljevalnika in potrošnih materialov za izkašljevalnik, ki omogoča ponovne izdaje MP do izteka obdobja izposoje**

Ob predpisu izkašljevalnika pooblaščeni zdravnik določi čas izposoje, ki ne sme biti daljši od 24 mesecev od datuma izdaje naročilnice. Istočasno pooblaščeni zdravnik izda naročilnico na kateri določi količino potrošnih materialov za tri mesečno obdobje. Na tako naročilnico za MP bo zavarovana oseba lahko na 90 dni ponovno prevzemala predpisano količino MP, največ torej 8 prejemov trimesečnih količin za skupaj 24 mesecev. Pooblaščene zdravnike prosimo, naj ob izdaji naročilnice za izkašljevalnik predpišejo tudi potrošne materiale, da se zaradi predpisa potrošnih materialov zavarovane osebe ne bodo predčasno vračale nazaj v ambulante, osebni zdravniki namreč niso pooblaščeni za predpis potrošnih materialov za izkašljevalnik. Ponovna izdaja potrošnih materialov je dovoljena samo na zadnje izdano naročilnico za MP.

1. **Dobavitelj - evidentiranje ponovne izdaje potrošnih materialov za izkašljevalnik v informacijski sistem Zavoda**

Dobavitelj v informacijskem sistemu on-line evidentira izdajo potrošnih materialov za izkašljevalnik. Pri ponovni izdaji potrošnih materialov prebere naročilnico MP o nazadnje prejetih potrošnih materialih za izkašljevalnik. Prebrane podatke uporabi za potrebe evidentiranja ponovne izdaje. Pri zapisovanju v on-line v rubriki »Oznaka zapisa« označi »3- ponovna izdaja« v skladu z *Navodilom za zajem in posredovanje podatkov o predpisanih in izdanih MP v on-line sistem.* Ponovno izdajo potrošnega materiala za izkašljevalnik evidentira na datum izdaje.

Dobavitelj izkazuje ponovni prevzem potrošnih materialov z dokumentom o prevzemu (prevzemnica, dobavnica ipd). Z dokumentom o prevzemu dobavitelj izkazuje upravičenost do povračila stroškov. Dokumente o prevzemu dobavitelj hrani za potrebe nadzora v skladu z Navodilom o beleženju in obračunavanju zdravstvenih storitev (Izdatki). Seznam dokumentov o prevzemu vsebuje zaporedno številko zapisa in številko, ki jo ob zapisu v informacijski sistem Zavoda javi On-line (identifikator izdaje).

Evidence izposojenih izkašljevalnikov in izkašljevalnikov, ki niso več primerni za nadaljnjo uporabo, ZZZS in dobavitelji usklajujejo enkrat letno.

Popravila in vzdrževanje izkašljevalnika se zagotavlja v skladu z Navodilom o zagotavljanju servisiranja

medicinskih pripomočkov v breme obveznega zdravstvenega zavarovanja, ki je objavljeno na spletni povezavi: [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/?id=126&detail=C952B71CA8A37B03C1258324003FDA7B) .